Redl:  Es isch höchschti Isebahn, zum ändli Danke säge.  Nöd für irgendöppis, Nei, weisch, für's ganze Läbe.  S Glück begleited mich uf Schritt und Tritt,  ich han d Wälle verwütscht, gib mer d Hand ich zieh di mit!  Ha di beschti Frau und mis Chind isch gsund,  bin en King mit de Spraycan und mach us grau bunt.  Han dicki Fründe und die  geilschti Crew,  am Mäntig Morge uufschtah,  ich sing schubidu.  Ich bin dankbar für was ich bin und was ich han,  ich will das jetzt verkünde mit Fanfare und Gsang.  Logisch gitt's schlächti Täg, derbi Rückschläg.  Amix lauft's beschisse und bisch gar nöd zwäg.  Aber dänn freu ich mich über die chliine Sache,  jede Tag öppis z'Ässe, zwüscheddure öppis z'Lache  Lueg mal links, lueg mal rächts, mach d Auge uuf,  nur Ignorante checked nüüt, also hör mit dem  Gemotze uuf!    Okocha:  Ich find's zum Chotze, all sind nur am Motze  über s schlächte Wätter, s Programm i de Glotze.  Gsee's immer wieder, niemer isch z'friede,  aber mir händ doch schliesslich alles,  säg, a was cha das liege?  Villicht liit's dra, dass all no meh wänd  und dass das wo's scho händ  scho bald emal gsee händ.  Isch scho klar, ich hett au gärn echli meh Gäld,  doch wäg dem bin i jetzt no lang nöd im Eländ.  Im Gägeteil, ich find  mis Läbe geil  und säge Nei zu allne wo nur wäge eim  chliine Shice aafönd chääre und plääre.  Euch gaht's doch nur guet, wänn er euch chönd beschwäre.  Jetzt hör uf chlöne und gsee mal s Schöne!  Los uf die Musig, wie sie geil tuet töne.  Wär mis Läbe en Film, wär de Soundtrack tanzbar,  für mich isch de Fall klar, ich bin eifach dankbar,  eifach dankbar, schampar dankbar.    Refrain:  Danke, Mässi...    Ranz:  Danke, Mässi, ich weiss s  Läbe isch amix läschtig.  Dänn länksch di ab und verschtecksch di i dinere Feschtig.  Häsch Schtunde verbracht, über d Scheisse naatänkt,  doch es hät nüüt bracht, es hätt di nur vom Läbe abglänkt.  Drum dänk i ab und zue:  wo gaat's im Läbe würkli dure?  Isch das de richtig Wäg, de Pfad zur innere Rueh?  Aber es isch OK, es gaat besser denn je.  Ich säge Danke, Mässi und wird mis Beschte ge.    Puur:  Au ich bin dankbar, bi mim Mami fangt's a.  Hätt mich uf d Wält bracht, gliebt, ghebt, bi de Hand gna.  Isch zu mir gschtande bi jedere Schandtat.  Sie isch es vo dere ich min unbändige Drang ha.  Ich dank mim Vater, dass ich sin Verschtand ha.  Ich dank mim Brüeder mit dem ich scho immer zankt ha.  Ich han im Läbe scho öppe mal en Chrampf gha,  dank dere Familie han ich jedes Mal de Rank gna.  Ich dank em grosse Glück, dass ich nöd alei bi.  Keis schöners Gfühl, als bi öpperem dihei si.  Ich han heisse Sex  mit em geilschte Meitli,  doch ich weiss es jetzt, einzigartig chönd au zwei si.  Eis Danke, Mässi muess ich würkli no säge,  dass die wo's aagaat da sind, isch en glückliche Säge,  mit eu isch s Läbe e Party heb eu de Schtiefel entgäge,  de gaat a all Hallygallys, Arschgiige für's Läbe!  top